इधरदुकान के पास से जब भीड़ हट गई और पुलिस लौट गई तो चोर अपने साथी को बचाने के लिए फिर से दुकान पहुंचे तथा दुकानदार द्वारा लगाया गया नया ताला तोड़ने का प्रयास किया। वे अपने साथी को दुकान से निकालने के लिए ताला तोड़ने का प्रयास कर ही रहे थे, कि इसकी जानकारी अन्य लोगों को हो गई। वहां फिर से काफी संख्या में लोग जुट गए तो चोर भाग खड़े हुए। इसके बाद दुकान के अंदर से रही चोर की आवाज को सुनकर ताला खोला गया तो युवक निकला। मंगल सिंह खंडाइत नामक इस युवक को पुलिस गिरफ्तार कर थाना ले आई। भुक्तभोगी दुकानदार मुकेश अग्रवाल के बयान पर आरोपियों के खिलाफ प्राथमिकी दर्ज की गई है। वहीं मंगल के अन्य दो साथी जमशेदपुर के आदित्यपुर निवासी राजेश उर्फ रमेश तथा बाबूलाल नामक युवक की तलाश की जा रही है। पुलिस के हत्था चढ़ा मंगल सिंह गुड़ाबांदा थाना क्षेत्र के बाकड़ाकोचा गांव का रहने वाला है।